Държавен вестник, бр. 88, 2017 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  88
Чл. 2. Лица, които извършват дей-
ности – предмет на Споразумението и на 
Допълнителния протокол, са:
1. лица, които строят, въвеждат в екс-
плоатация, експлоатират или извеждат от 
експлоатация съоръжения по смисъла на 
тази наредба;
2. лица, които използват или съхраняват 
ядрен материал в количества, равни на един 
ефективен килограм или по-малки, в мес-
тоположения извън съоръжения, наричани 
по-нататък „държатели на малки количества 
ядрен материал“;
3. лица, собственици на сгради или имоти, 
разположени на площадката на съоръжение, 
но извън съоръжението;
4. лица, които извършват услуги по покупка, 
продажба, износ, внос, превоз, вътреобщностна 
доставка или придобиване на ядрен материал 
или на уреди и апарати, съдържащи ядрен 
материал, както и презареждане на дефек-
тоскопи или други апарати с използване на 
оборудване, съдържащо ядрен материал;
5. лица, които добиват руда, съдържаща 
уран или торий;
6. посредници при сключване на договори 
за доставка на ядрени материали;
7. лица, които извършват научноизследо-
вателски и опитно-конструкторски дейности, 
свързани с ядрения горивен цикъл, но без 
ядрен материал;
8. лица, които произвеждат оборудване, 
описано в Приложение I от Допълнителния 
протокол;
9. лица, които изнасят от Република Бълга-
рия оборудване и неядрени материали, описани 
в Приложение II от Допълнителния протокол;
10. министерства, ведомства и организации, 
които изготвят или одобряват планове, страте-
гии и други документи, свързани с развитието 
на ядреногоривния цикъл, включително за 
планиране на научноизследователски и опит­
но-конструкторски дейности в тази област.
Чл. 3. (1) Лицата по чл. 2:
1. предоставят на председателя на агенцията 
за ядрено регулиране, наричана по-нататък 
„агенцията“, информацията, необходима за 
изпълнение на задълженията на Република 
България, произтичащи от Споразумението, 
от Допълнителния протокол и от Регламент 
(Eвратом) № 302/2005 на Комисията от 8 фев-
руари 2005 г. за прилагане на предпазните 
мерки по Евратом (OJ, L 54/1 от 28 февру-
ари 2005 г.), наричан по-нататък „Регламент 
(Eвратом) № 302/2005“;
2. осигуряват необходимия достъп до обек-
тите (места, инсталации, сгради, помещения) 
и необходимата информация на инспектори-
те на агенцията, инспекторите на МААЕ и 
на инспекторите от Европейската комисия 
в съответствие с изискванията на чл. 100, 
ал. 2, т. 1 и 2 и чл. 125, ал. 1, т. 4 от Закона 
за безопасно използване на ядрената енергия.
(2) Лицата по чл. 2, т. 1 и 2 разработват 
и прилагат вътрешни правила и инструкции 
за регистриране и контрол на вида, количе-
ството, местонахождението и движението на 
ядрения материал и неговото превозване в 
съответствие с изискванията, които произти-
чат от тази наредба и от Регламент (Eвратом) 
№ 302/2005.
(3) Информацията, предоставяна на аген-
цията, се изпраща на хартиен и на електронен 
носител, освен ако е указано друго.
Г л а в а  в т о р а
ОСНОВНИ ТЕХНИЧЕСКИ ХАРАКТЕРИС-
ТИКИ И ОБЩО ОПИСАНИЕ НА ПЛО-
ЩАДКАТА
Раздел I
Деклариране на основните технически  
характеристики
Чл. 4. Лицата по чл. 2, т. 1 предоставят в 
агенцията копия от декларациите с основните 
технически характеристики на съоръжението, 
изпратени в Европейската комисия в изпъл-
нение на изискванията на чл. 3 и приложе-
ние І на Регламент (Евратом) № 302/2005, 
в сроковете, посочени в чл. 4 на Регламент 
(Евратом) № 302/2005.
Чл. 5. (1) Държателите на малки количест­
ва ядрен материал подават декларация за 
основните технически характеристики пред 
председателя на агенцията по образец съгласно 
приложение № 1.
(2) В случаите на настъпили промени в 
декларираните по ал. 1 характеристики се 
уведомява председателят на агенцията до 
30 дни след настъпването на промяната.
Раздел ІІ
Общо описание на площадката за целите на 
Допълнителния протокол
Чл. 6. (1) Функциите на представител на 
площадката по смисъла на чл. 3, т. 2 от Регла-
мент (Евратом) № 302/2005 се изпълняват от 
агенцията за всички площадки на територията 
на Република България.
(2) За целите на събирането и предоставя-
нето на информация по този раздел за всяка 
конкретна площадка лицата по чл. 2, т. 1 оп-
ределят отговорно лице, наричано по-нататък 
„отговорник на площадката“. Когато на една 
площадка съоръженията се експлоатират от 
едно лице, то е отговорник на площадката. 
Когато на една площадка има съоръжения на 
повече от един експлоатиращ, отговорникът 
се определя съвместно от всички експлоати-
ращи, за което се уведомява председателят 
на агенцията.
Чл. 7. (1) Лицата по чл. 6, ал. 2 подават 
пред председателя на агенцията първоначална 
декларация за площадката, която трябва да 
отговаря на изискванията по чл. 2(a) (iii) от 
Допълнителния протокол, да съдържа общо